എഡിഎംകെ സുവര്ണ ജൂബിലി ആഘോഷം കോയന്പത്തൂര് : കിണത്തു കടവില് എഡിഎംകെയുടെ സുവര്ണ ജൂബിലി ആഘോഷിച്ചു. സിക്കലാംപ്പാളയം അണ്ണാ നഗറില് നടന്ന ജൂബിലിയാഘോഷം കിണത്തു കടവ് എംഎല്എ ദാമോദരന് ഉദ്ഘാടനം ചെയ്തു. പാര്ട്ടിയുടെ കൊടി ഉയര്ത്തിയ ശേഷം എം.ജി.ആര്., ജയലളിത എന്നിവരുടെ ചിത്രത്തിനു പുഷ്പാര്ച്ചന നടത്തി. തുടര്ന്ന് പാര്ട്ടിയുടെ ഉന്നമനത്തിനായി പ്രവര്ത്തിച്ച മുതിര്ന്ന നേതാക്കളെ പൊന്നാടയണിയിച്ച് ആദരിച്ചു. തുടര്ന്ന് മധുരം വിതരണം ചെയ്യുകയും അന്നദാനം നടത്തുകയും ചെയ്തു. പാര്ട്ടി നേതാക്കള്, പ്രവര്ത്തകര് തുടങ്ങിയവര് സുവര്ണ ജൂബിലിയാഘോഷത്തില് പങ്കെടുത്തു.